**Gašper Kopitar** (s. 13. elokuuta 1992 Jesenice, Slovenia) on slovenialainen jääkiekkoilija, joka pelaa ECHL-joukkue Manchester Monarchsissa. Hän toimii joukkueen varakapteenina. Kopitar on pelipaikaltaan vasen laitahyökkääjä, mutta osaa pelata myös keskellä. Hän laukoo oikealta.

Ura
---

### Seuraura

Kopitarin kasvattajaseura on HK Jesenice. Hän siirtyi 16-vuotiaana isoveljensä Anžen vanavedessä Los Angelesiin ja Kingsin juniorijoukkueeseen kaudeksi 2008–2009. Kaudeksi 2009–2010 Kopitar siirtyi WHL-joukkue Portland Winterhawksiin, jossa hän ei kuitenkaan missään vaiheessa saanut roolia vakiokokoonpanosta ja siirtyi kesken toisen kautensa 2010–2011 USHL-joukkue Des Moines Buccaneersiin. Heinäkuussa 2011 Kopitar siirtyi try-outille ruotsalaisseura Södertälje SK:n J20-junioreihin, mutta hän palasi kuitenkin Buccaneersiin kaudeksi 2011–2012. Kopitar oli tehoilla 24+15=39 joukkueen paras maalintekijä ja toiseksi paras pistemies Anthony Grecon jälkeen.

Kaudeksi 2012–2013 Kopitar siirtyi Ruotsin toiseksi korkeimmalla sarjatasolla HockeyAllsvenskanissa pelaavaan Mora IK:hon, jossa tulokaskausi toi 42 runkosarjaottelussa tehot 8+6=14. Kesken toisen Mora-kautensa 2013–2014, lokakuussa 2013 hänen sopimuksensa joukkueen kanssa purettiin, kun Kopitarin rooli jäi hyvin pieneksi. Hän ehti pelata 13 runkosarjaottelua jääden ilman tehopisteitä. Vuodenvaihteessa Kopitar löysi uuden seuran ja teki loppukauden kattavan sopimuksen ECHL-joukkue Ontario Reignin kanssa. Kauden 2014–2015 kynnyksellä, lokakuussa 2014 hän teki vuoden mittaisen jatkosopimuksen joukkueen kanssa. Kaudeksi 2015–2016 Kopitar siirtyi jatkamaan ECHL-uraansa vuoden mittaisella sopimuksella Manchester Monarchsin riveihin. Hän nousi joukkueen varakapteeniksi.

### Maajoukkueura

Kopitar edusti Sloveniaa MM-kilpailuissa vuonna 2013. Samana vuonna hän edusti joukkuetta myös Sotšin olympiakisojen 2014 karsinnoissa, joiden päätteeksi Slovenia sai yllättäen paikan varsinaisista olympiakisoista.

Kopitar pelasi myös alle 20-vuotiaiden I-divisioonan MM-kilpailuissa vuosina 2010, 2011 ja 2012. Ensimmäinen turnaus päättyi A-lohkon pronssiin ja toinen B-lohkon hopeaan. Vuoden 2012 IA-divisioonan turnauksessa hän toimi Slovenian kapteenina ja valittiin joukkueen parhaaksi pelaajaksi.

Muuta
-----

Kopitarin isoveli Anže pelaa NHL-joukkue Los Angeles Kingsissa ja hän on NHL:n historian ensimmäinen slovenialaispelaaja. Veljesten isä Matjaž Kopitar on Slovenian A-maajoukkueen entinen päävalmentaja, joka pelasi omalla pelaajaurallaan alempien tasojen arvokisoja Jugoslavian ja Slovenian maajoukkueissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Portland Winterhawks | WHL | 10 | 0 | 0 | 0 | 0 | – | – | – | – | – | JMMd1 | 5 | 0 | 1 | 1 | 4 |
| 2010–2011 | Portland Winterhawks | WHL | 2 | 1 | 0 | 1 | 0 | – | – | – | – | – | JMMd1 | 5 | 2 | 2 | 4 | 2 |
|  | Des Moines Buccaneers | USHL | 55 | 12 | 12 | 24 | 45 | – | – | – | – | – |
| 2011–2012 | Des Moines Buccaneers | USHL | 52 | 24 | 15 | 39 | 16 | – | – | – | – | – | JMMd1 A | 5 | 3 | 2 | 5 | 4 |
| 2012–2013 | Mora IK | Allsvenskan | 42 | 8 | 6 | 14 | 4 | – | – | – | – | – | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 4 | 0 | 1 | 1 | 0 |
| 2013–2014 | Mora IK | Allsvenskan | 13 | 0 | 0 | 0 | 2 | – | – | – | – | – |
|  | Ontario Reign | ECHL | 32 | 8 | 12 | 20 | 4 | 4 | 0 | 1 | 1 | 0 |
| 2014–2015 | Ontario Reign | ECHL | 41 | 11 | 14 | 25 | 17 | 9 | 0 | 1 | 1 | 0 |
| 2015–2016 | Manchester Monarchs | ECHL | 57 | 9 | 24 | 33 | 2 | 2 | 0 | 1 | 1 | 0 |
| 3 kautta | yhteensä | ECHL | 130 | 28 | 50 | 78 | 23 | 25 | 0 | 4 | 4 | 0 |
| 2 kautta | yhteensä | Allsvenskan | 55 | 8 | 6 | 14 | 6 | – | – | – | – | – |

Lähteet
-------

* Gašper Kopitar The Internet Hockey Databasessa (englanniksi)
* Gašper Kopitar *Elite Prospects*. Everysport Media Group AB.  (englanniksi)

### Viitteet

1. 1 2  Liebman, Jesse: Reign Bring Back Kopitar and Register, Add Reum  1.10.2014. ONTARIO, Calif.:  ontarioreign.com. Viitattu 29.5.2015. (englanniksi)
2. 1 2 3 4 5 6  Gašper Kopitar *Elite Prospects*. Everysport Media Group AB.  (englanniksi)
3. ↑  SSK värvar Kopitar!  29.7.2011. sskoveralltalltid.se.  Arkistoitu 23.2.2014. Viitattu 19.2.2014. (ruotsiksi)
4. ↑  Gašper Kopitar The Internet Hockey Databasessa (englanniksi)
5. ↑  Gašper Kopitar zapušča Moro  26.10.2013. Šport TV.  Arkistoitu 26.2.2014. Viitattu 19.2.2014. (sloveeniksi)
6. ↑  Kopitar Joins the Reign  31.12.2013. ONTARIO, Calif.:  Ontario Reign Professional Hockey. Viitattu 19.2.2014. (englanniksi)
7. ↑  Monarchs Ink Initial Four to 2015–16 Roster  27.7.2015. MANCHESTER, N.H:  Manchester Monarchs.  Arkistoitu 30.7.2015. Viitattu 20.1.2016. (englanniksi)